
Sprendimo projekto tikslas – pakeisti Šiaulių miesto savivaldybės tarybos 2025 m. balandžio 4 d. sprendimą Nr. T- 158 „Dėl sutikimo perimti valstybės turtą ir jo perdavimo Šiaulių miesto savivaldybės viešajai bibliotekai“ ir jį išdėstyti nauja redakcija.

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (toliau – Įstatymas) 6 straipsnio 2 punkte nustatyta, kad savivaldybė turtą įgyja savivaldybės tarybos sutikimu perimdama valstybės turtą savivaldybių savarankiškosioms funkcijoms įgyvendinti, kai šis turtas perduodamas savivaldybių nuosavybėn pagal Vyriausybės nutarimus Įstatyme nustatytais atvejais. Lietuvos Respublikos vietos savivaldos įstatymo 6 straipsnio 13 punkte nurodyta savarankiškoji savivaldybių funkcija – gyventojų kultūros ugdymas ir etninės kultūros puoselėjimas (dalyvavimas kultūros projektuose ir (ar) jų finansavimas, kultūros įstaigų steigimas, reorganizavimas, pertvarkymas, likvidavimas ir jų veiklos priežiūra).
Šiaulių miesto savivaldybės taryba (toliau – Taryba) 2025 m. balandžio 4 d. sprendimu
Nr. T- 158 „Dėl sutikimo perimti valstybės turtą ir jo perdavimo Šiaulių miesto savivaldybės viešajai bibliotekai“ sutiko perimti šiuo metu Lietuvos nacionalinės Martyno Mažvydo bibliotekos patikėjimo teise valdomą ilgalaikį materialųjį ir trumpalaikį turtą. Perduodamas turtas reikalingas Šiaulių miesto savivaldybės viešosios bibliotekai veiklai plėtojant viešosios interneto prieigos paslaugų teikimą. Atsižvelgiant į Lietuvos nacionalinės Martyno Mažvydo bibliotekos prašymą ir siekiant užtikrinti tinkamą Vyriausybės nutarimo projekto dėl valstybės turto perdavimo Šiaulių miesto savivaldybės nuosavybėn parengimą, reikalinga patikslinti Tarybos 2025 m. balandžio 4 d. sprendimo Nr. T- 158 „Dėl sutikimo perimti valstybės turtą ir jo perdavimo Šiaulių miesto savivaldybės viešajai bibliotekai“ 1 punktą.
Numatomos naujo teisinio reglamentavimo nuostatos. 
Naujos teisinio reguliavimo nuostatos nenumatomos.
Priėmus sprendimą, galimos pasekmės (tiek teigiamos, tiek neigiamos).
Priėmus sprendimą neigiamų pasekmių nenumatoma. Teigiamos pasekmės – pakeitus Tarybos sprendimą bus sudarytos sąlygos perimti valstybės turtą Šiaulių miesto savivaldybės nuosavybėn.

Priėmus sprendimą, teisės aktai nekeičiami ir nepripažįstami negaliojančiais.

Sprendimo įgyvendinimui reikalingų priimti papildomų teisės aktų nenumatoma.

Sprendimui įgyvendinti lėšos nebus reikalingos.

Sprendimą inicijuoja Šiaulių miesto savivaldybės meras. Sprendimo projektą parengė Šiaulių miesto savivaldybės administracijos Turto valdymo skyrius. Tiesioginis rengėjas – Turto valdymo skyriaus vyr. specialistas Kęstutis Tamulevičius, tel. (0 41) 383 447.

Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą. 

